Tamanrasetas

Tamanrasetas (, ) – miestas pietų Alžyre, oazėje Achagaro kalnyne, 1320 m aukštyje, prie svarbaus Alžyro-Niamėjaus kelio. Vilajos centras. 79,1 tūkst. gyventojų (2007 m.).

Svarbus prekybinis centras. Verčiamasi žemės ūkiu, amatais. Mieste gyvena daugiausia berberai, tuaregai, kurių originalūs raudonų plytų namai ir vietos kraštovaizdis paskatino turizmą pietiniame Alžyre. Veikia oro uostas.

 Istorija 
Tamanrasetas buvo įkurtas 1908 m. kaip Prancūzijos karinis postas, skirtas saugoti Sacharą kertančius kelius ir jais vykstančius asmenis. Iki pat Alžyro nepriklausomybės paskelbimo miestas vadintas Fort Laperrine. Šiuo metu mieste veikia bendras Alžyro, Malio, Nigerio ir Mauritanijos karinis komitetas, kovai su Al-Qaeda grupuotėmis regione.

Kategorija:Transsacharinė prekyba
Kategorija:Alžyro miestai